stanford-oval/wikipedia huggingface dataset:
Jalkaväkirykmentti 28 (jatkosota)
Jatkosodan hyökkäysvaihe

Rykmentti siirtyi yöllä 28.-29. kesäkuuta 1941 saatuaan käskyn siirtyä hyökkäysvalmiusasemiin jalkaväkirykmentti 7:n Tarnalassa olevien asemien läpi aivan valtakunnan rajan tuntumaan. Sen yksiköt ylittivät 30. kesäkuuta klo 19 alkaen valtakunnan rajan. Yön aikana joukot etenivät Pieni-Iijärven - Kurkijärven - Joutsenlammen alueelle, jonne vihollinen pysäytti hyökkäyksen. Rykmentin II pataljoona (II/JR 28) eteni noin 3 kilometriä itään Kurkelanjärven - Pienen-Iijärven väliselle kannakselle, jossa eteneminen pysähtyi hetkeksi puna-armeijan joukkojen varustettuihin asemiin.
Hyökkäystä jatkettiin 1. heinäkuuta tavoitteena lyödä alueella olevat puna-armeijan joukot. Hyökkäys johti vihollisjoukkojen perääntymiseen aina noin kymmenen kilometrin päähän taistelualueesta. Puolen yön aikaan miehitettiin Parikankylän alue ja hyökkäystä jatkettiin siitäkin noin neljä kilometrin päässä olevan Sikopohjan alueelle mainitusta kylästä pohjoiseen.
2. heinäkuuta annetun divisioonan komentajan käskyn mukaan rykmentin tuli edetä divisioonan vastuualueen pohjoisosassa Jaakkiman suuntaan, mikä edellytti asteittaista siirtymistä divisioonan lohkon keskiosista kohti pohjoista. Seuraavana päivänä annettu käskyn tarkennus edellytti Ristilahden valtaamista. Rykmentin joukkoja järjestettiin uudelleen ja täydennettiin 5. heinäkuuta annettujen käskyjen toteuttamiseksi. Samaan aikaan tykistö tulitti Ristilahden aluetta.
Puna-armeijan joukot valmistautuivat 6. heinäkuuta ulosmurtautumiseen uhkaavasta asemastaan. Illalla vihollinen alkoikin kuljettaa vesiteitse joukkojaan pois alueelta ja samanaikaisesti keskitti muitakin yksiköitään rykmentin II pataljoonan lähialueille. Varhain seuraavana aamuna vihollinen aloitti ulosmurtautumisensa, jota II pataljoonan harva miehitys ei rykmentin sille alistamista kahdesta jääkärijoukkueesta ja panssariautosta huolimatta kyennyt estämään. Vihollisjoukot alkoivat valua pois osittaisesta saarrostuksestaan. Taisteluvastuu siirtyi rykmentin III pataljoonan (III/JR 28) alueelle. Tämän jälkeen rykmentin osalta taistelut laantuivat lähinnä paikallisiksi partiokahakoiksi ja tykistötoiminnaksi aina heinäkuun loppuun asti.
Lakkauttaminen

Rykmentti lakkautettiin maaliskuussa 1942.
White and Black Blues

|  White and Black Blues> Kappaleen tiedot |
| --- | --- |
Esittäjä(t):  Joëlle Ursull
Säveltäjä(t):  Georges Ougier de Moussac
Sanoittaja(t):  Serge Gainsbourg
Euroviisutiedot
Vuosi:  1990
Maa:  Ranska
Kieli:  ranska
Sijoitus:  2.
Pisteet:  132
Sanat:  sanoitus
Muuta:  Kapellimestarina Régis Dupré
White and Black Blues on Joëlle Ursullin esittämä kappale, joka edusti Ranskaa vuoden 1990 Eurovision laulukilpailussa Jugoslavian Zagrebissa.
Kappale sijoittui Euroviisuissa 22 maan joukosta jaetulle toiselle sijalle yhdessä Irlannin kanssa 132 pisteellä.
Z24

| Z24 |
| --- | --- |


Aluksen vaiheet
Rakentaja:  Deutsche Shiff- und Maschinenbau, Bremen
Kölinlasku:  2. tammikuuta 1939
Laskettu vesille:  7. maaliskuuta 1940
Palveluskäyttöön:  23. lokakuuta 1940
Poistui palveluskäytöstä:  upotettu 25. elokuuta 1944
Tekniset tiedot
Uppouma:  2 645 t
Pituus:  127 m (kokonaispituus)
Leveys:  12 m
Syväys:  4,65 m
Koneteho:  2 × Wagner-turbiinia 70 000 shp
Nopeus:  36 solmua
Miehistöä:  336
Aseistus
Aseistus:  4 × 15 cm tykkiä 4 × 3,7 cm ilmatorjuntatykkiä 5 × 2 cm ilmatorjuntatykkiä 8 × 533 mm torpedoputkea 60 × miinaa 32-64 × syvyyspommia
Z24 oli Saksan laivaston tyypin 1936A hävittäjä toisessa maailmansodassa.
Valmistus

Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 2. tammikuuta 1939. Alus laskettiin vesille 7. maaliskuuta 1940 ja valmistui vielä saman vuoden lopulla 23. lokakuuta.
Palvelus

Alus upposi ilmahyökkäyksessä 25. elokuuta 1944.
Visma Suomessa

| Visman liiketoiminnat Suomessa |
| --- | --- |

Perustettu:  2001 
Toimitusjohtaja:  Merete Hverven
Avainhenkilöt:  Øystein Moan, puheenjohtaja
Kotipaikka:  Oslo, Norja
Toiminta-alue:  Suomi
Liikevaihto:   304 milj. euroa (2023)
Liikevoitto:   108,2 milj. euroa (2023)
Henkilöstö:   1439 (2023)
Emoyhtiö:  Visma
Omistaja:  Muun muassa Hg, GIC, ICG, CPPIB, General Atlantic, TPG, Warburg Pincus ja yrityksen johto
Kotisivu:  www.visma.fi
Infobox OKVirheellinen NIMI-arvo: 
Visman liiketoiminta Suomessa muodostuu lukuisista pienistä ja keskisuurista yrityksistä. Vuonna 2022 niillä oli yhteensä yli 1450 työntekijää.
Norjalaislähtöinen Visma-konserni on ohjelmistoyritys, joka toimii yli kahdessakymmenessä maassa Euroopassa ja Latinalaisessa Amerikassa.
Suomen Visma oli vuonna 2023 Tivi-lehden listauksessa Suomen 22. suurin it-alan yritys.
Historia > 2001–2015

Vuonna 2001 Visma aloitti toimintansa Suomessa ostamalla ohjelmistoyritys Liinos Oyj:n. Sen nimeksi vaihdettiin Visma Software.
Vuonna 2010 Visma osti toiminnanohjausyhtiö Severan.
Lokakuussa 2011 Visma osti porilaisveljesten Heikki ja Mika Taipaleen perustaman Solanum Oy:n, joka myi Passeli-taloushallintaohjelmia.
Tammikuussa 2015 Visma Connsulting osti it-konsultointiyhtiö Digital Illustratedin, joka oli erikoistunut Microsoftin pilvipalveluihin.Joulukuussa Visma osti SaaS-pohjaisen ajanvarausjärjestelmään keskittyneen DigitalBooker Finland Oy:n osakekannan ja liitti sen Visma Passeliin.
Historia > 2016–2019

Vuonna 2016 Visma osti ValueFramen, StarSoftin, Moveniumin ja Numeronin. Seuraavan vuoden maaliskuussa Visma osti Pappila Penkkala Groupin (PPG). Se osti myös OCTO3- ja Megaflex-yritykset. Yhtiön liikevaihto Suomessa oli 152,4 miljoonaa euroa vuonna 2017.
Alkuvuonna 2018 Visma osti kiinteistönhallinnan Tampuuri-ohjelmistoa kehittäneen Agenteq Solutionsin, henkilöstö- ja taloushallinnon ohjelmistoyritys Aditro Publicin sekä asiakaspalvelun automatisointia kehittävän Provadin. Yhtiön liikevaihdosta noin 60 prosenttia tuli taloushallinnon toiminnanohjauksesta ja noin neljännes ohjelmistoalan konsultoinnista. Koulujen oppilashallinto-ohjelma Wilma tuotti noin neljä prosenttia liikevaihdosta.  Toisella vuosipuoliskolla se osti muun muassa ennustavaa tekoälyä kehttäneen Weoptitin. Yritysten hallitukset, johto ja organisaatio säilyivät ennallaan. Vismalla ei ollut yhteistä maaorganisaatiota Suomessa, vaikka sen suomalaisilla yrityksillä oli noin 1200 työntekijää. Toimitusjohtaja Juha Mäntylä uskoi, ettei Visman kannata pakottaa kaikkia yhtiöitään samaan muottiin, vaan ne toimivat parhaiten saadessaan säilyttää oman kulttuurinsa. Visman liikevaihto Suomessa kasvoi yli kolmanneksen, noin 206 miljoonaan euroon. Yhteisen liikevaihtonsa mukaan Visma-yhtiöt kuuluivat Suomen kymmenen suurimman ohjelmistoyrityksen joukkoon.
Vuonna 2019 Visma osti Avaintecin. Lokakuussa liikenteenohjauksen valtionyhtiö Traffic Management Finland valitsi liikenteenhallinnan ict-konsultointikumppaneikseen Atostekin, Goforen, Siili Solutionsin ja Visma Consultingin. Marraskuussa Verohallinto valitsi Visman toimittamaan sille analytiikan, big datan ja tekoälyratkaisujen asiantuntijapalveluita.
Organisaatio

Visman tytäryhtiöiden johto, avainhenkilöt, asiakaspalvelu ja myynti toimivat itsenäisinä, mutta konsernilla on yhteisiä talous-, hr- ja ict-funktioita. Yhtiöllä ei siis ole varsinaista maaorganisaatiota. Vuonna 2020 Visma Finland Holdingin hallituksen jäsen Juha Mäntylä vastasi konsernin yhteisistä asioista. Visma nimittää jokaiselle ostamalleen yritykselle Visma Championin. Jonkun Visma-yhtiön toimitusjohtajan vastuulle annetaan konsernin käytäntöjen siirtäminen uuteen yhtiöön. Samalla hän auttaa myös oikeiden Visma-kontaktien löytämisessä. Vuonna 2022 Vismalla oli Suomessa yli 100 000 asiakasta ja yhteensä yli 1450 työntekijää.
Carbonlink on Visman ja Helsingin yliopiston yhteisyritys, joka tuottaa reaaliaikaista hiilijalanjäljen laskentaa yrityksille ja muille organisaatioille. Aloite laskurin tekemiseen tuli Vismalta, joka tarjoaa Carbonlinkin laskuria asiakkailleen. Laskuri on kuitenkin liitettävissä muidenkin yritysten tarjoamiin taloudenhallintajärjestelmiin.
Organisaatio > Suomalaisia Visma-yrityksiä vuonna 2024 > Avalosys Oy

Avalosys Oy eli Avalo kehittää maksuliikenneohjelmistoja yrityksille, julkisorganisaatioille, taloushallinnon palvelukeskuksille ja erp-ohjelmistovalmistajille Sen tuotteita ovat AvaloCloud, AvaloBanking ja AvaloConsulting.
Organisaatio > Suomalaisia Visma-yrityksiä vuonna 2024 > Enpros Oy

Visma osti Enpros Oy:n kesäkuussa 2023. Se tuottaa ympäristöhuoltoalan pilviohjelmistoja. Yhtiön ZeroWaste-tuoteperheeseen kuuluu esimerkiksi jätekuljetusyrityksille tarkoitettu sähköinen siirtoasiakirjasovellus, jätteenkuljettajille suunniteltu ajonhallintajärjestelmä sekä ympäristöraportointisovellus, jolla voi hallita jätetietoja keskitetysti.
Organisaatio > Suomalaisia Visma-yrityksiä vuonna 2024 > Invian Oy

Vuonna 2007 perustettu Invian Oy on erikoistunut sosiaali- ja terveysalan toiminnanohjausratkaisuihin. Yhtiö kehittää DomaCare-toiminnanohjausjärjestelmää, jonka avulla sosiaali- ja terveysalan ammattilaiset voivat tehostaa hoidon laatua, taloushallintoa ja asiakasprosesseja.
Organisaatio > Suomalaisia Visma-yrityksiä vuonna 2024 > Oima Oy

Oima Oy kehittää työkaluja hoivatyön työsuhteiden hallintaan Oiman työkalut ovat keskittyneet hallitsemaan hoivatyön työsuhteita ja ohjaamaan hoivatyön resurssien tehokkaaseen käyttöön.
Organisaatio > Suomalaisia Visma-yrityksiä vuonna 2024 > Suomen Vesitieto Oy

Visma osti Suomen Vesitieto Oy:n tammikuussa 2024 Se tuottaa vesihuollon tarpeisiin suunniteltua ohjelmistoa.
Organisaatio > Suomalaisia Visma-yrityksiä vuonna 2024 > Visma Aquila Oy

Visma Aquila Oy syntyi tammikuussa 2024, kun Visma Enterprise Oy ja Visma Public Oy yhdistyivät. Visma Enterpriseen fuusioitiin aiemmin Visma InCommunity Oy (aiemmin Starsoft Oy). Visma Public Oy (aiemmin Aditro Public Oy) kehitti henkilöstöhallinnon ja taloushallinnon ratkaisuja.
Visma Aquila Oy tarjoaa henkilöstön- ja työvoimanhallinnan sekä opetushallinnon sähköisiä palveluita. Yritys tuottaa myös talous-, palkka- ja henkilöstöhallinnon ohjelmistoratkaisuja kunta-, sote- ja koulutussektorille
Yhtiön tuotteita ovat esimerkiksi matka- ja kuluhallintaohjelmisto Visma M2, työajanhallintaohjelma Visma Tiima, työvoimanhallintaan tarkoitettu Numeron, Saima HR ja opetushallinnon ohjelmistot Wilma, Kurre, Primus ja Visma Assi -oppilashuoltojärjestelmä.
Organisaatio > Suomalaisia Visma-yrityksiä vuonna 2024 > Visma Amplio Oy

Visma Amplio Oy (aiemmin Visma Passeli Oy) on keskittynyt suomalaisille pienille ja keskisuurille yrityksille suunnattuihin ohjelmistoihin.  Vuonna 2015 se osti SaaS-pohjaisen ajanvarausjärjestelmän DigitalBooker Finland Oy:n osakekannan.
Yhtiön ERP-tuotteisiin kuuluu toiminnanohjausjärjestelmät Nova, Visma.net ja Fikuro sekä toiminnanohjauksen sanomanvälitysratkaisu OWS. Pienyrityksen laskutus- ja kirjanpito-ohjelmia ovat Passeli Merit, ePasseli ja verkkolaskut.fi, Visma Pay on verkkomaksupalvelu ja DigitalBooker on ajanvarausjärjestelmä.
Organisaatio > Suomalaisia Visma-yrityksiä vuonna 2024 > Visma Devenor Oy

Visma Devenor Oy (aiemmin Visma Megaflex Oy) toimittaa SaaS-ohjelmistopalveluja sekä IoT-ratkaisuja.[lähde? ]
Visma Megaflex -tuoteperheen kohderyhmä on kiinteistöjen turvallis- ja henkilöstöhallinto. Rakennusalalle suunnattuja sovelluksia ovat työmaajärjestelmä Visma Movenium ja työajanseurantajärjestelmä Visma Entry.
Organisaatio > Suomalaisia Visma-yrityksiä vuonna 2024 > Visma Financial Solutions Oy

Visma Financial Solutions on keskittynyt laskutukseen, perintään ja juridiikkaan. Yhtiö on muodostunut Visma Duetosta ja Visma PPG Oy:stä.
Yhtiön tuotteita ovat saatavienhallinnan automaatio – maksusopimukset ja niihin liittyvä asiakaspalvelu, laskutus-, huomautus- ja perintäpalvelut sekä yritysten lakipalvelut.
Organisaatio > Suomalaisia Visma-yrityksiä vuonna 2024 > Visma Payments Oy

Visma Payments Oy (aiemmin PayByWay Oy) kehittää Visma Pay -verkkomaksutuotetta, (aiemmin Bambora Payform ja Maksukaista)
Organisaatio > Suomalaisia Visma-yrityksiä vuonna 2024 > Visma Real Estate Oy

Visma Real Estate Oy (aiemmin Visma Tampuuri Oy) on kiinteistöalan ohjelmistoasiantuntija. Se fuusioitui Festum Software Oy:n kanssa loppuvuonna 2022. Visma Real Estaten tuotteet on suunnattu kiinteistöalalle, teollisuudelle ja älykkääseen automaatioon. Yhtiö toimii myös energia- ja urakointisegmenteissä.
Yhtiön tuotteita ovat esimerkiksi toiminnanohjausjärjestelmä Visma L7, Visma LTR, kiinteistösektorin toiminnanohjausjärjestelmät Tampuuri ja isännöintijärjestelmä Hausvise sekä niitä tukemaan suunniteltu robotiikkaratkaisullaan tukeva IA5. Vuonna 2022 Tampuuria käytettiin yli 100 000 rakennuksen ja yli miljoonan asunnon hallinnoimiseen. Niiden joukossa oli esimerkiksi Helsingin seudun opiskelija-asuntosäätiö
Organisaatio > Suomalaisia Visma-yrityksiä vuonna 2024 > Visma Solutions Oy

Visma Solutions Oy on pilvipalveluiden ohjelmistotoimittaja, joka tarjoaa ratkaisuja liiketoiminnan pyörittämisen ja johtamisen tueksi pk-yrityksille.
Sen tuotteita ovat SaaS-palvelut, esimerkiksi sähköisen taloushallinnon ohjelmisto Netvisor, toiminnanohjausjärjestelmät Visma Severa ja ValueFrame, verkkolaskutusoperaattori Maventa, sähköinen allekirjoittamisen palvelu Visma Sign ja taloushallinnon ohjelmisto Fivaldi, asiakkaan tuntemispalvelu Clento ja ostolaskuihin erikoistunut FabricAI.
Tunnustuksia

Vuonna 2018 Suomen Nuorkauppakamarit -yhdistys valitsi Vuoden nuoreksi menestyjäksi Visma Solutions Oy:n toimitusjohtajan Ari-Pekka Salovaaran.
Vuonna 2019 silloin 18-vuotias koulun ja kodin välinen kommunikaatiokanava Wilman mobiilisovellus sai Parhaan hyötypalvelun palkinnon Best Mobile Service in Finland 2019 -kilpailussa. Wilmalla oli lähes miljoonaa suomalaista mobiilikäyttäjää.
Visma sijoittui Suomen parhaat työpaikat -kilpailussa suurten yritysten sarjassa kolmanneksi vuonna 2019 ja toiseksi vuonna 2020. Vuonna 2020 se valittiin Euroopan 29. parhaaksi työpaikaksi.
Aiheesta muualla

Yhtiön sivut
Ympäristön pääosasto

| --- | --- |
 
Rooli:  Komission pääosasto
Perustettu:  1981
Kuului aikaisemmin:  DG-IND
Virkakunta
Komissaari:  Virginijus Sinkevičius
Pääjohtaja:  Florika Fink-Hooijer
Varapääjohtaja(t):  Patrick Anthony Child
Hallinto
Sijainti:  Euroopan komissio 1049 Bryssel Belgia
Verkkosivusto
 Pääosaston sivut
n k 
Ympäristön pääosasto (DG-ENV) on Euroopan komission pääosasto, joka vastaa toimintapolitiikasta ympäristön alaan liittyvissä asioissa. Pääosasto ehdottaa ja toteuttaa toimia, joilla varmistetaan ympäristönsuojelun korkea taso ja turvataan EU:n kansalaisten elämänlaatu.
Pääosaston poliittisena johtajana toimii Euroopan komission ympäristö-, meri- ja kalastusasioista vastaava komissaari Virginijus Sinkevičius. Pääosaston pääjohtajana toimii saksalainen Florika Fink-Hooijer ja varapääjohtajana brittiläinen Patrick Anthony Child.
Pääosaston johtajat > Komissaarit

2019–2024: Virginijus Sinkevičius
2014–2019: Karmenu Vella
2009–2014: Janez Potočnik
2004–2009: Stavros Dimas
1999–2004: Margot Wallström
Pääosaston johtajat > Pääjohtajat

2020– Florika Fink-Hooijer
2015–2020: Daniel Calleja Crespo
2009–2014: Karl Falkenberg
Mogens Peter Carl
Pääosaston johtajat > Varapääjohtajat

2021– Patrick Anthony Child
2016–2021: Joanna Drake
2008–2010: Jos Delbeke
Whitechapel

Whitechapelin katumarkkinat, kuva vuodelta 2005.
Whitechapel on Lontoon kantakaupunkiin kuuluva monikulttuurinen kaupunginosa, joka sijaitsee Tower Hamletsin hallintopiirissä Towerin linnasta koilliseen. Alueella on noin 12 500 asukasta, joista yli puolet on bangladeshilaisia siirtolaisia tai heidän jälkeläisiään. Kaupunginosa on tullut tunnetuksi Viiltäjä-Jackin vuonna 1888 tekemistä murhista.
Z22 Anton Schmitt

| Z22 Anton Schmitt |
| --- | --- |

Aluksen vaiheet
Rakentaja:  Deutsche Shiff- und Maschinenbau, Bremen
Kölinlasku:  3. tammikuuta 1938
Laskettu vesille:  20. syyskuuta 1938
Palveluskäyttöön:  24. syyskuuta 1939
Poistui palveluskäytöstä:  upotettu 11. huhtikuuta 1940
Tekniset tiedot
Uppouma:  2 806 t
Pituus:  123,4 m (kokonaispituus)
Leveys:  11,75 m
Syväys:  4,5 m
Koneteho:  2 x Wagner-turbiinia 70 000 shp
Nopeus:  36 solmua
Miehistöä:  323
Aseistus
Aseistus:  5 x 12,7 cm tykkiä 4 x 3,7 cm ilmatorjuntatykkiä 7 x 2 cm ilmatorjuntatykkiä 8 x 533 mm torpedoputkea 60 x miinaa 32-64 x syvyyspommia
Z22 Anton Schmitt oli Saksan laivaston tyypin 1936 hävittäjä toisessa maailmansodassa.
Valmistus

Alus tilattiin 6. tammikuuta 1935 Deutsche Schiff- und Maschinenbaulta Bremenistä, missä köli laskettiin 3. tammikuuta 1938. Alus laskettiin vesille vielä samana vuonna 20. elokuuta ja valmistui 24. syyskuuta 1939.
Palvelus

Alus upposi 11. huhtikuuta 1940 Narvikin ensimmäisessä taistelussa.
Z28

| Z28 |
| --- | --- |

Aluksen vaiheet
Rakentaja:  Deutsche Schiff- und Maschinenbau, Bremen
Kölinlasku:  30. marraskuuta 1939
Laskettu vesille:  20. elokuuta 1940
Palveluskäyttöön:  9. elokuuta 1941
Poistui palveluskäytöstä:  upotettu 6. maaliskuuta 1945
Tekniset tiedot
Uppouma:  2 584 t
Pituus:  127 m (kokonaispituus)
Leveys:  12 m
Syväys:  4,43 m
Koneteho:  2 x Wagner-turbiinia 70 000 shp
Nopeus:  36 solmua
Miehistöä:  336
Aseistus
Aseistus:  4 x 15 cm tykkiä 4 x 3,7 cm ilmatorjuntatykkiä 5 x 2 cm ilmatorjuntatykkiä 8 x 533 mm torpedoputkea 60 x miinaa 32-64 x syvyyspommia
Z28 oli Saksan laivaston tyypin 1936A hävittäjä toisessa maailmansodassa.
Valmistus

Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 30. marraskuuta 1939. Alus laskettiin vesille 20. elokuuta 1940 ja valmistui 9. elokuuta 1941.
Palvelus

Alus upotettiin 6. maaliskuuta 1945.
Z25

| Z25 |
| --- | --- |

Aluksen vaiheet
Rakentaja:  Deutsche Shiff- und Maschinenbau, Bremen
Kölinlasku:  15. helmikuuta 1939
Laskettu vesille:  16. maaliskuuta 1940
Palveluskäyttöön:  30. marraskuuta 1940
Poistui palveluskäytöstä:  liittoutuneille 6. toukokuuta 1945
Tekniset tiedot
Uppouma:  2 645 t
Pituus:  127 m (kokonaispituus)
Leveys:  12 m
Syväys:  4,65 m
Koneteho:  2 x Wagner-turbiinia 70 000 shp
Nopeus:  36 solmua
Miehistöä:  336
Aseistus
Aseistus:  4 x 15 cm tykkiä 4 x 3,7 cm ilmatorjuntatykkiä 5 x 2 cm ilmatorjuntatykkiä 8 x 533 mm torpedoputkea 60 x miinaa 32-64 x syvyyspommia
Z25 oli Saksan laivaston tyypin 1936A hävittäjä toisessa maailmansodassa.
Valmistus

Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 15. helmikuuta 1939. Alus laskettiin vesille 16. maaliskuuta 1940 ja valmistui vielä saman vuoden lopulla 30. marraskuuta.
Palvelus

Liittoutuneet valtasivat aluksen 6. toukokuuta 1945.
Xanthe Terra

Maanvyörymä Xanthe Terrassa.
Xanthe Terra ("Kullankeltainen maa") on laaja alue Marsin päiväntasaajan pohjoispuolella. Alueella on Nanedi Valles -niminen laakso, joka on luultavasti veden muinoin kovertama. Xanthe Terrasta pohjoiseen sijaitsee Chryse Planitian tasanko.
Zuzana Čížková

Zuzana Čížková, kuva vuodelta 2017
Zuzana Čiżková: Keisari Rudolf II:n rakastajatar, Brandýs nad Labem
Zuzana Čížková (s. 10. joulukuuta 1982 Praha) on tšekkiläinen kuvanveistäjä ja taidemaalari.
Čiżková vietti lapsuutensa Brandýs nad Labemin kaupungissa. Hän vietti paljon aikaa isoisänsä, joka oli restauroija, kanssa. Hän opiskeli kuvanveistoa ja kiventyöstämistä Hořicen kaupungin kuvanveisto-oppilaitoksissa. Taideopintojaan hän jatkoi Prahassa Taiteen, Arkkitehtuurin ja Muotoilun akatemiassa Kurt Gebauerin oppilaana. Hän valmistui vuonna 2011. Jo opiskeluaikanaan Čiżková keskittyi perinteisten materiaalien kuten kipsin ja kiven käsittelyyn. Myöhemmin hän erikoistui uudenlaiseen betonitekniikkaan, jonka kehitti yhdessä sementtiä tutkivan instituutin kanssa.
Ranskassa Čiżkován työt herättivät kiinnostusta ja hän osallistui Salon des Artistes Independantsiin vuosina 2006 ja 2007. Hänen töitään on ollut esillä myös Baselissa, Sveitsissä. Iso- Britanniassa hänelle myönnettiin Winton Train Award vuonna 2009. Uransa varrella Čiżková on tehnyt lukuisia julkisia teoksia eri kaupunkeihin. Niitä on Prahassa, Brandýs nad Labemissa ja Poděbradyssa.
Aiheesta muualla

CV in English
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Z29

| Z29 |
| --- | --- |


Aluksen vaiheet
Rakentaja:  Deutsche Shiff- und Maschinenbau, Bremen
Kölinlasku:  21. maaliskuuta 1940
Laskettu vesille:  15. lokakuuta 1940
Palveluskäyttöön:  25. kesäkuuta 1941
Poistui palveluskäytöstä:  7. toukokuuta 1945
Loppuvaihe:  upotettu 7. heinäkuuta 1946
Tekniset tiedot
Uppouma:  2 603 t (standardi) 3 597 t (max)
Pituus:  121,9 m (vesiraja) 127,0 m (kokonaispituus)
Leveys:  12,0 m
Syväys:  3,92-4,62 m
Koneteho:  2 x Wagner-turbiinia 70 000 shp hetkellisesti 71 915 shp@388 rpm
Nopeus:  36 solmua
Toimintamatka:  2 239 merimailia@19 solmua
Miehistöä:  11-15 upseeria ja 305-321 merimiestä
Aseistus
Aseistus:  4 x TK 15 cm L/48 -tykkiä 4 x 3,7 cm ilmatorjuntatykkiä 5 x 2 cm ilmatorjuntatykkiä 8 x 533 mm torpedoputkea 60 x miinaa 32-64 x syvyyspommia
Z29 oli Saksan laivaston tyypin 1936A hävittäjä toisessa maailmansodassa.
Valmistus

Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 21. maaliskuuta 1940 telakkanumerolla 963. Alus laskettiin vesille vielä saman vuoden lopulla 15. lokakuuta ja valmistui 9. heinäkuuta 1941. Alus otettiin 25. kesäkuuta 1941 palvelukseen ensimmäisenä päällikkönään korvettenkapitän Curt Rechel.
Ágios Panteleímonas

Ágios Panteleímonas (kreik. Άγιος Παντελεήμονας, kath.kreik. Άγιος Παντελεήμων, Ágios Panteleímon; ”Pyhä Panteleimon”) voi viitata seuraaviin paikkoihin Kreikassa:
Ágios Panteleímonas, Ateenan kaupunginosa
Ágios Panteleímonas, kylä Marathónaksen kunnassa Itä-Attikan alueyksikössä Attikan alueella
Ágios Panteleímonas, saari Pohjoisen Egean saarten saariryhmässä lähellä Oinoússesta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ágios Panteleímonas”, voi hakea sivunnimihaulla, laajalla sivunnimihaulla tai tekstihaulla.
Šipilovskajan metroasema

Šipilovskaja (ven. Шипиловская) on yksi Moskovan metron asemista. Se avattiin 2. joulukuuta 2011.
Västerås Rönnby IBK

Västerås Rönnby Innebandyklubb on vuonna 1992 perustettu ruotsalainen salibandyn erikoisseura Västeråsista. Seuran naisten edustusjoukkue pelaa maan korkeinta sarjatasoa Superliigaa.
Saavutukset

Ruotsin mestari: 2007, 2010
Hopeaa: 2006
Pronssia: 1999, 2009
Aiheesta muualla

Seuran kotisivu (ruotsiksi)
Jalkaväkirykmentti 26 (jatkosota)

| Jalkaväkirykmentti 26 |
| --- | --- |
Toiminnassa:  1941 - 1943
Valtio:   Suomi
Puolustushaarat:  Maavoimat
Aselajit:  Jalkaväki
Lempinimi:  Ässärykmentti
Marssi:  Ässä-rykmentin marssi
Maskotti:  Huuhkajanpoikaset Molo ja Tiltu
Sodat ja taistelut:  Viipuri - Villavaara - Viitana - Koikari ja Pyhäselkä - Juustjärvi - Semsjärvi - Kumsa - Plakkovaara - Ahvenjärvi - Tšopina - Karhumäki
Jalkaväkirykmentti 26 eli ns. Ässärykmentti oli Suomen maavoimien 12. divisioonan yksikkö jatkosodassa.
Rykmentin sotatie kulki Helsingistä Suokumaalta Säiniölle ja Petroskoin tieltä Karhumäkeen.
Perustaminen

Jalkaväkirykmentti 26:n upseerit kutsuttiin palvelukseen 16. ja 17. kesäkuuta sekä aliupseerit ja miehistö 18. kesäkuuta 1941 alkaen. Rykmentin joukkojen kokoontumispaikkoina olivat:
Arabian tehtaat; Rykmentin esikunta (E/JR 26) ja 13. ja 14. komppania sekä kolonna (Kol./JR 26)
Viikin latokartano; I Pataljoona (I/JR 26)
Sofianlehdon lastenkoti; II Pataljoona (II/JR 26)
Käpylän kansakoulu; III Pataljoona (III/JR 26)
Perustamisen yhteydessä oli ongelmia joukkojen saapumisen kanssa, koska kesäloma-ajan vuoksi kutsukortit eivät tavoittaneet kaikkia. Kaluston määrä ja laatu oli riittävä.